paragraph_text: Saznavši za iznenadnu smrt svoga brata, Florijan se u travnju 276. proglasio carem, iako nije dobio potvrdu vojske i Senata. Unatoč tome mu se nitko u početku nije usprotivio. Nastavio je borbu protiv Gota i postigao navodno velike uspjehe protiv njih. No malo prije njihova konačnog poraza stigla mu je vijest da se Prob, zapovijednik legija na istočnoj granici Carstva proglasio carem.